text: ইলিয়া ইলিচ মিয়েচ্‌নিকফ (, ফরাসিতে Élie Metchnikoff হিসেবেও লেখা হয়; ১৫ই জুলাই ১৯১৬) একজন রুশ প্রাণীবিজ্ঞানী যিনি মূলত অনাক্রম্যবিজ্ঞান ক্ষেত্রে অগ্রবর্তী গবেষণার জন্য পরিচিত।
  
  বিশেষ করে তাঁকে ১৮৮২ সালে ভক্ষককোষ (বৃহৎ ভক্ষককোষ) আবিষ্কারের জন্য স্বীকৃতি দেওয়া হয়। তাঁর এই আবিষ্কারের পরে বের হয় যে ভক্ষককোষগুলি সহজাত অনাক্রম্যতার একটি গুরুত্বপূর্ণ প্রতিরক্ষামূলক উপাদান। এই আবিষ্কারের জন্য পাউল এরলিখের সাথে মিয়েচ্‌নিকফকে একত্রে "অনাক্রম্যতার উপরে তাদের গবেষণাকর্মের স্বীকৃতিস্বরূপ" ১৯০৮ সালে চিকিৎসাবিজ্ঞানে নোবেল পুরস্কার প্রদান করা হয়। এছাড়া কারও কারও মতে তিনি বার্ধক্যবিজ্ঞানের পশ্চিমা পরিভাষা "জেরন্টোলজি"-র প্রবর্তক। জীবন দীর্ঘায়নের সমর্থকেরা তাঁর জন্মদিনকে "মিয়েচনিকফ দিবস" হিসেবে পালন করে। এছাড়া তিনি কোষ দ্বারা মধ্যস্থতাকৃত অনাক্রম্যতার ধারণাটি প্রতিষ্ঠা করেন। এর বিপরীতে পাউল এরলিখ দেহরসীয় অনাক্রম্যতার ধারণাটির প্রবর্তন করেন। এই দুইটি ধারণাই আধুনিক অনাক্রম্যবিজ্ঞানের ভিত্তি হিসেবে পরিগণিত হয়। অনাক্রম্যবিজ্ঞানে তাঁকে "সহজাত অনাক্রম্যতার জনক" উপাধি দেওয়া হয়েছে।
  
  পাদটীকা
  
  তথ্যসূত্র
  
  বিষয়শ্রেণী:১৮৪৫-এ জন্ম
  বিষয়শ্রেণী:১৯১৬-এ জন্ম
  বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
  বিষয়শ্রেণী:রুশ নোবেল পুরস্কার বিজয়ী
  বিষয়শ্রেণী:ইহুদি নোবেল পুরস্কার বিজয়ী
  বিষয়শ্রেণী:রুশ অনাক্রম্যবিজ্ঞানী
  বিষয়শ্রেণী:রুশ প্রাণীবিজ্ঞানী
  বিষয়শ্রেণী:পাস্তুর গবেষণা প্রতিষ্ঠান
  বিষয়শ্রেণী:কপলি পদক বিজয়ী
title: ইলিয়া মিয়েচ্‌নিকফ